מוחמד אבו שמאלה

מוחמד איברהים סאלח אבו שמאלה (בערבית: محمد ابراهيم صلاح أبو شمالة; מכונה גם אבו חליל; 1 בפברואר 1974 – 21 באוגוסט 2014) היה בכיר בארגון חמאס, חבר במועצה הצבאית העליונה של גדודי עז א-דין אל-קסאם (הזרוע הצבאית של חמאס), ומפקד חטיבת דרום רצועת עזה, באזור רפיח, לצד ראאד אל-עטאר. בנוסף היה אחראי על מנהרות ההברחה ברפיח.

נהרג במבצע צוק איתן.

== ביוגרפיה ==
אבו שמאלה נולד ב-1 בפברואר 1974 במחנה יבנא שברפיח, למשפחה שמוצאה מהכפר הערבי בית דראס שלפני 1948. אביו מת כשהיה בן 3<ref name=":0"></ref>.

ב-1980 החל ללמוד בבית ספר מטעם אונר"א ברפיח. לאחר מכן עבר לבית ספר אחר לבנים מטעם אונר"א ברפיח, וסיים את לימודיו שם ב-1990. ב-1992 החל ללמוד לימודי דת באוניברסיטה האסלאמית בעזה, אך לא סיים את לימודיו בגלל מעצר<ref name=":0" />.

=== בחמאס ===
אבו שמאלה החל את פעילותו בחמאס בשנות ה-90, והצטרף לחמאס מאז הקמתה בתקופת האינתיפאדה הראשונה ב-1987. השתתף ביידוי אבנים על רכבי צה"ל, בשרפת צמיגים ובהצבת מחסומים ברחובות. באחת מהתקריות נפצע ברגלו מיריות<ref name=":0" />. מאז פיקד על ביצועי עשרות פיגועי טרור ברחבי ישראל.

נעצר על ידי ישראל ב-1989 ונכלא בכלא בנגב למשך 11 חודשים<ref name=":0" />.

הצטרף לזרוע הצבאית של חמאס בתחילת 1993. היה אחראי על הרג חייל ישראלי ברפיח ב-1994. ב-1995 נעצר ונכלא בבתי הכלא של הרשות הפלסטינית לראשונה למשך מספר חודשים. בהמשך הוא שוחרר ונעצר מחדש על ידי הרשות מספר פעמים, כאשר בסך הכל היה בכלא הרשות במשך כ-3 שנים. במעצרו האחרון השתחרר מהכלא בשנת 2000<ref name=":0" /> עם פרוץ האינתיפאדה השנייה.

לאחר שחרורו מהכלא קיבל אחריות על מנגנוני הזרוע בדרום הרצועה, בתפקיד סגן מפקד חטיבת רפיח, אחראי הציוד הצבאי וחבר המועצה הצבאית המצומצמת. אבו שמאלה המשיך לפתח כלי נשק בזרוע הצבאית, ובין היתר הפך את ביתו לסדנת ייצור מרגמות, פיתח את מטען השוואז, השתתף בייצור פצצות חבית, ובייצור משגרי רקטות ביחד עם ראאד אל-עטאר<ref name=":0" />.

בשנים 2002-2003 ניצל לפחות מניסיון התנקשות אחד<ref name=":0" />. בקיץ 2004, במהלך מבצע קשת בענן, הקיף צה"ל את ביתו בחומרי נפץ ותקף את הבית, אך אבו שמאלה ניצל מניסיון החיסול. ב-2005, לאחר ביצוע תוכנית ההתנתקות ופרסום שמות בכירי חמאס, זכה אבו שמאלה לתואר "מפקד חטיבת דרום הרצועה"<ref name=":1"></ref>, וכמו כן פורסם ראיון איתו<ref name=":1" />. היה אחראי ומעורב בחטיפת גלעד שליט ב-2006<ref name=":0" />. ב-2008 היה אחראי על פיצוץ כלי רכב של צה"ל שגרמו לחיילים פצועים<ref name=":0" />.

ב-2012, במהלך מבצע עמוד ענן, הופצץ ביתו<ref></ref>.

במהלך מבצע צוק איתן פיקד אבו שמאלה על המערכה בגזרה הדרומית של רצועת עזה, והיה אחראי על חטיפת הדר גולדין. ביתו הופצץ בתחילת המבצע על ידי מטוסי חיל האוויר. לבסוף, בליל 21 באוגוסט חוסל אבו שמאלה על ידי צה"ל, ביחד עם מוחמד ברהום וראאד אל-עטאר מפקדי חמאס, בשעה שהשלושה שהו במבנה במזרח שכונת תל אל-סולטן ברפיח. זמן קצר לאחר מכן הזרוע הצבאית של חמאס פרמה הודעה רשמית בה היא מאשרת את מותם של השלושה<ref></ref>.

== קישורים חיצוניים ==
* [https://web.archive.org/web/20051104234015/http://www.alqassam.ws/arabic/?action=chat&&nid=76 ראיון עם מוחמד אבו שמאלה], באתר גדודי עז א-דין אל-קסאם, 2005
* [https://www.shabak.gov.il/reports/publications/newitem210814/ סוכלו ראאד עטאר ומחמד אבו שמאללה, מבכירי הזרוע הצבאית של חמאס], הודעת שירות הביטחון הכללי, 20 באוגוסט 2014
* 
* 

== הערות שוליים ==

קטגוריה:פעילי חמאס שנהרגו במבצע צוק איתן
קטגוריה:פעילי חמאס שנהרגו בידי ישראל
קטגוריה:פלסטינים שנולדו ב-1974
קטגוריה:פלסטינים שנפטרו ב-2014